啤酒花

啤酒花，又嗌蛇蔴花、酒花，係大麻科葎草屬嘅長年生爬藤草本植物，而家喺歐洲、西亞同北美洲、中國嘅華北同東北平原、山東地區都搵到。

樣
植株長可以去到10m，成樖嘢有倒鉤刺，梗同葉柄都係有好多幼毛，超濃密。葉對生，紙質，樣似心形到蛋形不等，三裂到唔裂，闊4～8cm，基部心形到圓形，邊緣有粗鋸齒；正面生細密毛，背面生疏冇同黃色粉狀油滴仔；葉柄長度成日短過葉片。花單性，公乸唔同樹；其中花公屬圓錐花序，花乸屬短穗狀花序；花被片同花芯各有5條，花乸多數每兩隻喺杈位生隻苞片，苞片好似瓦片噉疊埋重要氹氹轉嚟生；每年5～6月開花。果屬穗果或毬果，淡黃白，似波噉，宿存苞片膜質兼加大，有黃色粉狀油滴窿，幾乎冇毛；苞片入面各㔷埋咗兩隻瘦果；每年6～9月結果。

用途
植株多數用嚟整酒，入面有0.3～1%嘅揮發芳香油，亦有4%嘅苦味素，重有13%嘅單寧響度。雖然佢嘅花有比較高嘅營養價值同藥用功效，但飲得太多或成日飲好易醉或引發酒精肝。

相

有關嘅書
 中国少年儿童百科全书 自然·环境 第405－406页　浙江教育出版社 ISBN 7-5338-1946-2/G·1942
 城市野花草 第370页 机械工业出版社　　ISBN 978-7-111-41837-5

連出去
 啤酒花 Humulus lupulus 中国植物志
 啤酒花 Humulus lupulus L. 中国植物物种信息数据库
 啤酒花 Pijiuhua 藥用植物圖像數據庫 (香港浸會大學中醫藥學院) 

類:葎草屬
類:草本植物
類:藤木
類:酒源植物
類:藥用植物